76 
begynde paa den store østlige Svingning. Endog afseet fra 
langt almindeligere Betragtninger, angaaende den frem og til- 
bagegaaende Bevægelse af hele Systemet af de jordmagnetiske 
Curver, cre ogsaa nærliggende Fordele knyttede til en saadan 
foreløbig Undersøgelse.  Saafremt det nemlig viser sig muligt, 
at sammenfatte den hele foreliggende Række af de i Kjøbenhavn 
tagne Observationer over Deklinationen under een Interpolations- 
formel, faaer man derved, som bekjendt, tillige en langt nøi- 
agtigere Kjendskab til den aar/zge Forandring, end samme kan 
udledes ved blot mellem hverandre at sammenligne enkelte 
Aaringer, og denne Kjendskab er jo endog en væsenlig Betin- 
gelse for Reduktionen af selve Observationerne. 
Jeg skal her først korteligen omtale Observationernes Be- 
skaffenhed, idet jeg bemærker at hele Materialet, saavidt det er 
bleven mig bekjendt, findes i de forskjellige Rækker af Viden- 
skabernes Selskabs Skrifter, som ere forholdsviis rige paa Af- 
handlinger og Meddelelser om Magnetnaalens Misviisning; med 
det Samme faaer jeg Leilighed til i Korthed at samle Indholdet 
af alle tidligere, i Selskabets Skrifter opbevarede, Gjenstanden 
vedkommende Undersøgelser. En kort Oversigt over Materialet 
findes vel allerede i Hansteens berømte Værk om Jordmagne- 
tismen, men ved at sætte mig ind i Enkelthederne fandt jeg 
Anledning til ved disse Observationer at anbringe adskillige 
Forandringer, for at bringe Normalpladserne Sandheden saa nær 
som muligt. 
1649. 
Den allertidligste Underretning, man har om Magnetnaalens 
Misviisning her i Kjøbenhavn, er fra Aaret 1649. I en paa den 
Tid udkommen Lærebog i Navigationen ved Bagge Wandel an- 
føres der nemlig, at Jernet her i Byen efter Compasmager 
Herman Luchtemager viste halvanden Grad fra det rette Nord 
til Øster hen. Dette kan nu vel ikke ansees for nogen meget 
paalidelig Angivelse, men såameget er dog alligevel vist, at Mis- 
